CELEX: 32014R0302
Language: mt
Date: 2014-03-25 00:00:00
Title: Regolament ta’ Implimentazzjoni tal-Kummissjoni (UE) Nru 302/2014 tal- 25 ta’ Marzu 2014 li jikkonċerna l-awtorizzazzjoni ta’ preparazzjoni tal-endo-1,3(4)-beta-glukanażi prodott mit- Trichoderma reesei (CBS 126896) bħala addittiv tal-għalf għat-tiġieġ għat-tismin u ħnienes miftuma (detentur tal-awtorizzazzjoni ROAL Oy)  Test b’relevanza għaż-ŻEE

26.3.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 90/4
            
         REGOLAMENT TA’ IMPLIMENTAZZJONI TAL-KUMMISSJONI (UE) Nru 302/2014
   tal-25 ta’ Marzu 2014
   li jikkonċerna l-awtorizzazzjoni ta’ preparazzjoni tal-endo-1,3(4)-beta-glukanażi prodott mit-Trichoderma reesei (CBS 126896) bħala addittiv tal-għalf għat-tiġieġ għat-tismin u ħnienes miftuma (detentur tal-awtorizzazzjoni ROAL Oy)
   (Test b’relevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta’ Settembru 2003 dwar l-addittivi għall-użu fl-għalf tal-annimali (1), u b’mod partikolari l-Artikolu 9(2) tiegħu,
   Billi:
   
               (1)
            
            
               Ir-Regolament (KE) Nru 1831/2003 jistipula l-awtorizzazzjoni ta’ addittivi għall-użu fl-għalf tal-annimali u r-raġunijiet u l-proċeduri għall-għoti ta’ tali awtorizzazzjoni.
            
         
               (2)
            
            
               B’konformità mal-Artikolu 7 tar-Regolament (KE) Nru 1831/2003, tressqet applikazzjoni għall-awtorizzazzjoni tal-preparazzjoni tal-endo-1,3(4)-beta-glukanażi prodotta mit-Trichoderma reesei (CBS 126896). Dik l-applikazzjoni kienet akkumpanjata mid-dettalji u d-dokumenti meħtieġa skont l-Artikolu 7(3) tar-Regolament (KE) Nru 1831/2003.
            
         
               (3)
            
            
               Dik l-applikazzjoni tikkonċerna l-awtorizzazzjoni ta’ preparazzjoni ta’ endo-1,3(4)-beta-glukanażi prodotta minn Trichoderma reesei (CBS 126896) bħala addittiv tal-għalf għat-tiġieġ għas-simna u ħnienes miftuma, biex jiġi kklassifikat fil-kategorija tal-addittivi “addittivi żootekniċi”.
            
         
               (4)
            
            
               L-Awtorità Ewropea dwar is-Sigurtà fl-Ikel (“l-Awtorità”) ikkonkludiet fl-opinjoni tagħha tad-9 ta’ Ottubru 2013 (2) li, skont il-kundizzjonijiet proposti tal-użu, il-preparazzjoni tal-endo-1,3(4)-beta-glukanażi prodotta minn Trichoderma reesei (CBS 126896) ma għandhiex effett negattiv fuq is-saħħa tal-annimali, is-saħħa tal-bniedem jew l-ambjent. Ikkonkludiet ukoll li l-addittiv itejjeb b’mod sinifikanti l-prestazzjoni tal-annimali. L-Awtorità tqis li ma hemmx bżonn ta’ rekwiżiti speċifiċi għal monitoraġġ wara l-kummerċjalizzazzjoni. L-Awtorità vverifikat ukoll ir-rapport dwar il-metodu tal-analiżi tal-addittivi tal-għalf fl-għalf li ġie ppreżentat mil-Laboratorju ta’ Referenza mwaqqaf bir-Regolament (KE) Nru 1831/2003.
            
         
               (5)
            
            
               Il-valutazzjoni tal-preparazzjoni tal-endo-1,3(4)-beta-glukanażi prodott minn Trichoderma reesei (CBS 126896) turi li l-kundizzjonijiet għall-awtorizzazzjoni, kif previsti fl-Artikolu 5 tar-Regolament (KE) Nru 1831/2003, huma ssodisfati. Għalhekk, l-użu ta’ dik il-preparazzjoni għandu jiġi awtorizzat kif speċifikat fl-Anness ta’ dan ir-Regolament.
            
         
               (6)
            
            
               Il-miżuri stipulati f’dan ir-Regolament huma konformi mal-opinjoni tal-Kumitat Permanenti dwar il-Katina Alimentari u s-Saħħa tal-Annimali,
            
         ADOTTAT DAN IR-REGOLAMENT:
   Artikolu 1
   Awtorizzazzjoni
   Il-preparazzjoni speċifikata fl-Anness, li tifforma parti mill-kategorija tal-addittivi “addittivi żootekniċi” u mill-grupp funzjonali “sustanzi li jsaħħu d-diġestibbiltà”, hija awtorizzata bħala addittiv fl-għalf tal-annimali, soġġetta għall-kundizzjonijiet stipulati f’dak l-Anness.
   Artikolu 2
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, il-25 ta’ Marzu 2014.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 268, 18.10.2003, p. 29.
   
      (2)  The EFSA Journal 2013; 11(10):3432.
   
      ANNESS
      
                  Numru ta’ identifikazzjoni tal-addittiv
               
               
                  Isem id-detentur tal-awtorizzazzjoni
               
               
                  Addittiv
               
               
                  Kompożizzjoni, formula kimika, deskrizzjoni, metodu analitiku
               
               
                  Speċi jew kategorija ta’ annimal
               
               
                  Età massima
               
               
                  Kontenut minimu
               
               
                  Kontenut massimu
               
               
                  Dispożizzjonijiet oħrajn
               
               
                  Tmiem il-perjodu ta’ awtorizzazzjoni
               
            
                  Unitajiet ta’ attività/kg ta’ għalf sħiħ b’kontenut ta’ umdità ta’ 12 %
               
            
                  
                     Kategorija tal-addittivi żootekniċi. Grupp funzjonali: sustanzi li jsaħħu d-diġestibbiltà
                  
               
            
                  4a20
               
               
                  ROAL Oy
               
               
                  Endo-1,3(4)-beta-glukanażi
                  EC 3.2.1.6
               
               
                  
                               
                           
                           
                              
                                 Kompożizzjoni tal-addittiv
                              
                              Preparazzjoni tal-endo-1,3(4)-beta-glukanażi prodott mit-Trichoderma reesei (CBS 126896) b’attività minima ta’:
                              
                                          —
                                       
                                       
                                          forma solida: endo-1,3(4)-beta-glukanażi 200 000  BU (1)/g;
                                       
                                    
                                          —
                                       
                                       
                                          forma likwida: endo-1,3(4)-beta-glukanażi 400 000  BU/ml.
                                       
                                    
                        
                               
                           
                           
                              
                                 Karatterizzazzjoni tas-sustanza attiva
                              
                              endo-1,3(4)-beta-glukanażi prodotta minn Trichoderma reesei (CBS 126896)
                           
                        
                               
                           
                           
                              
                                 Metodu analitiku
                                  (2)
                              
                              Għall-kwantifikazzjoni tal-attività tal-endo-1,3(4)-beta-glukanażi: metodu spettrofotometriku (DNS), abbażi tal-kwantifikazzjoni ta’ zokkor rilaxxat prodott mill-azzjoni tal-endo-1,3(4)-beta-glukanażi fuq ix-xgħir beta-glukan f’pH 4,8 u 50 °C.
                           
                        
               
                  Tiġieġ għas-simna
               
               
                  —
               
               
                  20 000  BU
               
               
                  —
               
               
                  
                              1.
                           
                           
                              Fl-istruzzjonijiet għall-użu tal-addittiv u tat-taħlita lesta minn qabel, indika l-kundizzjonijiet tal-ħażna u l-istabbiltà għat-tgerbib.
                           
                        
                              2.
                           
                           
                              Għall-użu fi ħnienes (miftuma) li huma ta’ piż ta bejn wieħed u ieħor 35 kg
                           
                        
                              3.
                           
                           
                              Għas-sigurtà: għandhom jintużaw il-protezzjoni għan-nifs, in-nuċċalijiet u l-ingwanti waqt l-immaniġġar.
                           
                        
               
                  Il-15 ta’ April 2024
               
            
                  Ħnienes (miftuma)
               
               
                  10 000  BU
               
            
         (1)  1 BU huwa l-ammont ta’ enżimi li jillibera nanomola ta’ zokkor riduċenti (ekwivalent ta’ glukożju) minn substrat ta’ beta-glukan tax-xgħir kull sekonda f’pH ta’ 4,8 u 50 °C.
      
         (2)  Id-dettalji dwar il-metodi analitiċi jinsabu fl-indirizz tal-Laboratorju ta’ Referenza li ġej: http://irmm.jrc.ec.europa.eu/EURLs/EURL_feed_additives/Pages/index.aspx